Rezort školstva: Pozitívom bolo duálne vzdelávanie či vyššie platy
TASR, 11. februára 2016 11:23
Pozitívom podľa rezortu bolo napríklad aj spustenie rezortného informačného systému, zníženie byrokratickej záťaže škôl vo vzťahu k ministerstvu či zabránenie prepúšťania učiteľov na obdobie letných prázdnin. Ministerstvo taktiež pripomenulo, že za obdobie štyroch rokov prišlo k poskytnutiu financií na zvýšenie počtu asistentov učiteľov v školách, príspevkov na lyžiarske zájazdy a pobyty v školách v prírode. Inovovali sa taktiež štátne vzdelávacie programy pre školy. Tie napríklad dostali financie na nákup učebníc anglického jazyka. Podarilo sa aj zabezpečenie včasnej distribúcie učebníc do škôl v porovnaní s minulým obdobím. Ministerstvo pozitívne hodnotí aj prijatie zákona o športe.
Ministerstvo ďalej uviedlo, že nové vedenie rezortu školstva, ktoré príde po marcových parlamentných voľbách, bude musieť zabezpečiť nárast objemu financií plynúcich do školstva a vedy, zmeniť systém kontinuálneho vzdelávania pedagógov, upraviť systém financovania regionálneho školstva, systém prípravy budúcich pedagógov a ďalej podporovať zavádzanie systému duálneho vzdelávania na Slovensku.
Rezort školstva ako negatívum vníma, že sa nepodarilo prijať zákon o verejných výskumných inštitúciách, ktorý by umožnil transformáciu ústavov Slovenskej akadémie vied.
Prečítajte si aj:
Štyri roky ministerstva školstva: Výber udalostí podľa TASR
TASR prináša výberovú chronológiu udalostí v pôsobnosti Ministerstva školstva, vedy, výskumu a športu (MŠ) SR počas štvorročného obdobia súčasnej vlády.
Najnovšie články v rubrike
ŽSR chcú rozšíriť duálne vzdelávanie na šiestu strednú školu
Práca na železnici, ktorá zabezpečuje dopravu osôb a tovarov, je perspektívna pre šikovných mladých ľudí na celom Slovensku.
Smer-SD má dnes pracovný snem. Stranu čakajú zmeny vo vedení
Tak ako každý rok, aj dnes sa budú vybraným straníkom odovzdávať zlaté odznaky. Pracovný snem Smeru-SD 2016 bude podľa hovorkyne strany Ľubice Končalovej bez zahraničných hostí.
Čo v decembri nespravíš, v januári nedohoníš
Teploty dnes dosiahnu 2 až 7 stupňov Celzia.